text: кәдімгі қараторғай (лат. sturnus vulgaris) отряды, қараторғай тұқымдастарға жататын сайрауық құс. дене тұрқы 22 см-дей. қанатын жайғандағы ұзындығы шамамамен 10 см, құйрығының ұзындығы см-дей. мекиені қоразынан кішірек болады. көктемде қауырсыны қара түсті болып, күзде оған ақ қауырсын араласады. тұмсығы қара, сирағы қызғылт қоңыр. кәдімгі жыл құсы. наурыз айында ұшып келіп, мекиені мен қоразы ағаш қуысына, жартас жарықтарына, інге ұя салады. 4-7-ден (көбінесе 5) жұмыртқалайды (көгілдір түсті), оларды мекиені мен қоразы кезектесіп 14 күндей басады. балапандары жұмыртқадан шыққан кезден 21 күн өткеннен кейін ұядан ұшады. кәдімгі қараторғайлар солтүстік аймақта бір рет, оңтүстікте рет балапан ұшырады. көбінесе жәндіктермен, олардың дернәсілдерімен қоректенеді. күзде де қоректеніп, бақ пен жүзімдікті бүлдіреді. кәдімгі қараторғай негізі торпиктік және субтропиктік аймақтарда кездеседі. бұлар қазақстанның солтүстігіндегі орманды-дала белдемінде, оңтүстігі мен шығысындағы тау етектерінде ұя салады. қыркүйек-қазан айларында қыстау үшін азияның оңтүстігіне, африкаға, австралияға ұшып кетеді. кейде түркістан облысының оңтүстігінде қыстап шығатын кездері де болады.